Diari Oficial de la Generalitat Valenciana


Sumari del DOGV 2645, del 14-12-1995 (1995/836941)

DECRET 336/1995, de 14 de novembre, del Govern Valencià, pel qual s'accepta la cessió gratuïta de la propietat de l'immoble situat al carrer de Sor Josefa Alcorta d'Elx, destinat a la construcció d'un centre de salut, realitzada per l'Ajuntament d'aquest municipi.
------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/11/14/336/dof/vci/html**

### Dades del document

Número de DOGV
:   2645

Data del DOGV
:   14-12-1995

Secció del DOGV
:   DISPOSICIONS GENERALS

Número del document
:   1995/836941


Data del document
:   14-11-1995

Organisme emissor
:   Conselleria d'Economia i Hisenda

Tipus de document
:   Decret

DECRET 336/1995, de 14 de novembre, del Govern Valencià, pel qual s'accepta la cessió gratuïta de la propietat de l'immoble situat al carrer de Sor Josefa Alcorta d'Elx, destinat a la construcció d'un centre de salut, realitzada per l'Ajuntament d'aquest municipi.   
L'Ajuntament d'Elx, en sessió plenària realitzada el dia 26 d'abril de 1993, acordà la cessió gratuïta a la Generalitat Valenciana de la propietat de l'immoble situat al carrer Sor Josefa Alcorta, propietat de l'esmentat Ajuntament.  
La cessió es realitza amb el fi determinant de construir-hi un centre de salut.  
A petició del conseller de Sanitat i Consum s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià en la reunió del dia 14 de novembre de 1995,  
DECRETE  
Article 1  
Acceptar la cessió gratuïta de la propietat, realitzada per l'Ajuntament d'Elx, de l'immoble de 1.51259 m2 de superfície, segons mesurament recent, situat al carrer de Sor Josefa Alcorta, que confronta: nord, carrer de Manuel Alcaraz Mora, sud, Ricardo Maestre Blasco, est, edifici fàbrica de Sepulcre, SL, i oest, carrer de Sor Josefa Alcorta.  
Aquesta finca es troba inscrita en el Registre de la Propietat tres d'Elx, tom 1.263, llibre 303 de Sant Joan, foli 223, finca 14.967.  
Article 2  
La cessió gratuïta efectuada per l'Ajuntament d'Elx es fa amb la condició de destinar l'immoble a centre de salut.  
Article 3  
El dret de la propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIó FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 14 de novembre de 1995  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller d'Economia i Hisenda,  
JOSÉ LUIS OLIVAS MARTíNEZ


Còpia Permalink ELI